《唐膳部启东有归省之命祝鸣和赋三章题曰锦江归兴属予和之 其一》
明代·张岳

朱绂为谁健，青山念尔违。中天悬一月，万里照双闱。

陟屺徒愁眼，乘风便拂衣。锦江东入海，为尔谩生辉。

作者简介：（ 1492—1552）福建惠安人，字维乔，号净峰。自幼好学，立志为大儒。正德十一年进士。授行人。与陈琛、林希元闭户读书，时称泉州三狂。累官为副都御史总督两广。擒获活动达三十年之李金、倪仲亮等。又督湖广、贵州、四川军务，镇压蜡尔山苗民龙许保起事。学宗程朱，攻击王阳明良知之说。有《小山类稿》。